Les Agrupacions de Defensa Vegetal o ADV, són entitats privades sense ànim de lucre que agrupen persones agricultores i que tenen com a objecte col·laborar amb l'Adminsitració per lliuitar de manera col·lectiva contra agents nocius dels vegetals, d'acord amb els principis de gestió integrada de plagues i la utilitzaicó racional dels productes fitosanitaris i altres mitjans de defensa fitosanitària.
Ho fan mitjançant l'establiment d'un programna d'actuació i la contractació de personal tècnic assessor en Gestió Integrada de Plagues.
Van ser creades d'acord amb l'Ordre d'11 d'abril de 1983 i actualment, els requisits, les finalitats i les obligacions de les ADV es regulen en el DECRET 61/2015, de 28 d'abril, sobre els productes i operadors de mitjans de defensa fitosanitària de Catalunya i les agrupacions de defensa vegetal.
Des de l'any 1983 fins avui en dia, s'han creat 217 ADV per tot el territori, en cultius de forta demanda tècnica com els fruiters, els hortícoles, els cítrics, la vinya o l' arròs, però també en olivera, avellaner, extensius i en producció ecològica entre d'altres.
La forta dinàmica i la fluctuació del sector al qual es dirigeixen fa que el nombre i la dimensió hagin anat variant històricament, per al qual cosa unes desapareixen i se'n creen unes altres.
La seva presència és més acusada on hi ha també més presència de cultius intensius o d'elevada demanda tecnològica.
Disposem de més d'un centenar d'ADV actives distribuïdes per moltes comarques catalanes i que constitueixen una xarxa d'assessorament tècnic on es desenvolupen programes d'actuació en sanitat vegetal.
Suposa, doncs, una capacitat d'acció i un teixit tècnic molt potent que és un referent a altres zones d'Europa.
El treball de les ADVs es desenvolupa en col·laboració estreta amb el Servei de Sanitat Vegetal del Departament, que és qui les coordina tècnicament i a nivell dels ajuts.
Hi ha diversos formats de coordinació dels tècnics d'ADV segons l'àmbit de conreus que es tracti i les particularitats de cada demarcació, des de reunions setmanals o mensuals, fòrums en espais web o la realització de seminaris tècnics específics per a temes concrets.
Entre les tasques desenvolupades per aquestes entitats, apart de l'execució de campanyes col·lectives de lluita, el seguiment habitual dels organismes nocius pels vegetals i de la feina d'assessorament a l'agricultor, també hi destaca el seu esforç en la innovació i la transferència tecnològica.
Moltes d'aquestes entitats, mitjançant els seus tècnics, desenvolupen assaigs i experiments que suposen la punta de llança en l'objectiu de donar solucions pràctiques als agricultors en el control de les plagues, les malalties i les males herbes.
Les ADV constitueixen un teixit que permet mantenir un estat d'alerta i vigilància constant sobre el territori, això permet detectar ràpidament els problemes sanitaris dels conreus.
La detecció ràpida de l'aparició de noves plagues, malalties o males herbes o de canvis en les seves patologies o comportmaent és una eina essencial per la prevenció, lluita i eradicació d'aquests organismes nocius pels vegetals.
Les finalitats de les ADV en compliment del decret 61/2015 són:
Les ADV estan obligades a col·laborar amb el departament competent en matèria de sanitat dels vegetals en la lluita contra:
L'ADV ha de vetllar per a que en totes les explotacions que té associades s'apliquin els principis de la gestió integrada de plagues que estableix la Directiva 2009/128/CE del Consell, de 21 d'octubre de 2009, o norma que la substitueixi.
sobre els productors i operadors de mitjans de defensa fitosanitària de Catalunya i les Agrupacions de defensa vegetal.